钦定古今图书集成/明伦汇编/氏族典/第044卷 > 《廖用贤尚友录》 > 伊馛
## 钦定古今图书集成/明伦汇编/氏族典/第044卷 > 《廖用贤尚友录》 > 伊馛

按《魏书伊馛传》：“馛，代人也。少而勇健，走及奔马，善射
多力，曳牛却行。神麚初，擢为侍郎，转三郎，赐爵汾阳
子，加振威将军。馛性忠谨，世祖爱之，亲待日殊，赏赐
优厚。真君初，世祖欲拜馛为尚书，封郡公，馛辞，遂拜
为中护将军，秘书监。以功赐爵魏安侯，加冠军将军。
后出为东雍州刺史。恩化大行，百姓思之。转殿中尚”
书。从幸瓜步，频有战功，进号镇军将军。兴安二年，迁
征北大将军、都曹尚书，加侍中，进爵河南公。兴光元
年，拜司空。及为三公，清约自守，为政举大纲，不为苛
碎。太安二年，领太子太保。三年，与司徒陆丽等并平
尚书事。五年，薨。